Tort Ecler Reteta  

Ingrediente:
● Lapte - 700 ml  (600ml pentru crema si 100ml in blat)
● Unt - 280 g  (200g in crema(sa fie moale, la temperatura camere!) si 80g in blat)
● Zahar - 150 g 
● Sare - 0.5 lingurite 
● Faina alba - 140 g 
● Amidon alimentar - 60 g  (puteti inlocui cu aceeasi cantitate de faina, dar totusi recomand sa nu renuntati usor la el)
● Esenta de vanilie - 1 lingurita 
● Oua - 6 buc  (2 oua pentru crema si 4 oua in blat)
● Zahar pudra - 1 lingura  (pentru ornat)
● Apa - 100 ml 

Mod de preparare:
1. 1. Crema
Vom face crema prima pentru ca are nevoie de timp ca sa se raceasca - cat veti pregati blaturile va fi tocmai buna de folosit la tort.
Deci, intr-un bol amestecati 150g de zahar cu 60g de amidon.
2. Apoi adaugati aici 2 oua, esenta de vanilie si 200ml de lapte, amestecati bine compozitia cu un tel, sa nu aiba deloc cocoloase.
3. Intr-o cratita cu fund mai gros puneti la incalzit 400ml de lapte. 
Cand incepe sa fiarba adaugati atent compozitia de mai inainte si amestecati continuu cu telul in cratita.
4. Lasati asa crema pe foc, dar continuati sa amestecati constant cu telul - se va face densa foarte repede si riscati sa fie cocoloase daca nu sunteti pe faza.
Deci, cand incepe sa se ingroase, amestecati mai intens pana se desfac toate cocoloasele si luati oala de pe foc.
5. Ca sa se raceasca mai repede, o mutati din cratita fierbinte intr-un bol mai mare, si neaparat acoperiti deasupra cu o bucata de punga, sau folie de plastic alimentara. Are tendinta la racire sa faca o crusta uscata deasupra, si asa evitam acest lucru.
6. 2. Blaturile de Ecler 
Acum facem 2 blaturi din aluat tip ecler - pentru asta puneti intr-o cratita 100ml lapte, 100ml apa, 80g de unt si 0.5 lingurita de sare. Puneti acestea pe foc si lasati pana incep sa fiarba.
7. Apoi adugati faina si amestecati repede cu un tel - veti obtine un aluat mai dens si gros.
Lasati pe masa 5-10 minute sa se racoreasca putin.
8. Acum adaugati pe rand 4 oua in aluat.
Deci puneti 1 ou, amestecati bine pana se incorporeaza, apoi adaugati urmatorul.
9. Dupa al 4-lea ou aluatul devine asa - ca o smantana mai groasa.
10. Turnati jumatate din acesta intr-o tava asternuta cu hartie de copt si nivelati.
Tava mea are aici 28cm in diametru si recomand sa fie cu borduri detasabile.
11. Coaceti blatul in cuptorul preincalzit la 200 de grade timp de 20-25 de minute, pana se rumeneste frumos.
La coacere acesta se mai umfla, dar dupa racire se lasa - oricum ramane cu denivelari si este normal, pt ca este aluat de ecler.
12. Lasati-l 15 minute sa se racoreasca, cu un cutit treceti pe langa bordura si scoateti inelul detasabil de la tava.
Trageti atent de hartie si luati blatul din forma.
13. Iarasi asterneti tava cu hartie de copt, puneti la loc bordura si turnati restul de aluat, nivelati si puneti la cuptor.
Dupa coacere lasati sa se raceasca si acest blat.
14. 3. Montarea tortului.
Cand sunt gata blaturile, crema si 200g de unt sunt la temperatura camerei, ne apucam sa montam tortul.
15. Adaugati 200g de unt moale in crema si amestecati bine cu mixerul.
16. Din cele 2 blaturi alegeti unul care va sta deasupra tortului si altul la baza.
17. Acum puneti unul din ele inapoi in forma de copt cu inelul detasabil - observati ca am lasat hartia de copt, pe urma ma ajuta sa mut tortul usor din tava pe platou.
Turnati deasupra toata crema de vanilie.
18. Nivelati bine cu o lingura si putin apasati in zonele mai cu valuri.
19. Aranjati deasupra celelalt blat si usor apasati, sa se lipeasca bine de crema.
Acum puneti tortul la frigider pentru minim 4-6 ore sau chiar peste noapte.
20. Dupa acest timp treceti cu un cutit subtire pe langa bordurile tavii.
21. Scoateti inelul detasabil si mutati atent tortul pe o farfurie sau platou.
In video vedeti mai bine acest proces.
22. Ornati deasupra cu zahar pudra si eventual niste fructe preferate.
23. Serviti si savurati, este fantastic de bun, elegant, simplu si foarte apreciat de toata lumea.
Pofta Buna!